
REFERAT
Privind participarea Consiliului Local în calitate de coorganizator al manifestării „Expoziţie filatelică – Ziua Timişoarei”, organizată de Asociaţia Filatelică Timişoara
Prin adresa nr. SC2004 – 020742 / 29.11.2004 Asociaţia Filatelică Timişoara a solicitat Consiliului Local al municipiului Timişoara sprijinul financiar pentru organizarea manifestării „Expoziţie filatelică – Ziua Timişoarei”  ce se va desfăşura în perioada 1 -10 august 2005 la Timişoara.
Proiectul îşi propune aniversarea a 86 de ani de administraţie românească în Timişoara prin realizarea de afişe, cataloage, medalii, cărţi poştale şi plicuri obliterate cu ştampile speciale încercând să completeze manifestările organizate de municipalitate cu prilejul Zilei Timişoarei. 

Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 15.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

